Aldo Giordano

**Aldo Giordano** (1954–2021) var en italiensk prelat og titulærbiskop med en karriere som pavelig diplomat.

## Liv og virke
### Bakgrunn
Aldo Giordano ble født i Cuneo. Han fikk presteutdannelse ved presteseminaret i Cuneo (1965–1973). Han fullførte sine studier i filosofi og teologi og tok bachelorgrad i 1978. 
### Prest
Han ble ordinert av biskop Carlo Aliprandi  til prest i bispedømmet Cuneo 28. juli 1979. Fra 1978 til 1982 studerte han filosofi i Roma ved det pavelige gregorianske universitet. Han tok lisensiat i 1980 og en doktorgrad om Friedrich Nietzsches tenkning i 1982. I løpet av denne tiden var han visepastor i menigheten *SS. Sacramento sulla Prenestina*.

Fra 1982 til 1996 var fader Giordano professor i filosofi ved den interdiøcesane skole i Fossano (Cuneo). På bispedømmenivå underviste han i filosofihistorie på seminargymnaset og gav etikkundervisnin ved en teologisk skole for lekfolk. Han virket i sognet *S. Pius X* i Cuneo og var engasjert innen pastorale områder innen politikk, økonomi, medisin og kultur.

Han egne vitenskapelige verker var fremfor alt konsentert om etiske spørsmål og om problemer ved den moderne filosofi.

Den 15. mai 1995 ble han valgt til generalsekretær for *Council of the Bishops' Conferences of Europe* (CCEE) og flyttet til Sankt Gallen i Sveits, der konferansen har hovedkontor. Han tjente i denne rollen i 13 år. 

Den 7. juli 2008 utnevnte pave Benedikt XVI ham til Den hellige stols permanente observatør til Europarådet i Strasbourg.

### Titulærerkebiskop, nuntius til Venezuela
Den 26. oktober 2013 utnevnte pave Frans ham til apostolisk nuntius i Venezuela og titulærerkebiskop av *Tamada*. Han etterfulgte der erkebiskop Pietro Parolin som forlot nuntiaturet i Caracas  for å bli Den hellige stols statssekretær. Erkebiskop Parolin ordinerte Giordano til biskop i sportspalasset i San Rocco Castagnaretta i Cuneo den 14. desember.  Medkonsekratorene var biskopen av Cuneo, Giuseppe Cavallotto, og den apostoliske nuntius til Polen, erkebiskop Celestino Migliore. 
### Nuntius til Den europeiske union
Den 8. mai 2021 utnevnte pave Frans ham til apostolisk nuntius til Den europeiske union.

Erkebiskop Aldo Giordano døde på et sykehus i Louvain den 2. desember 2021 av komplikasjoner utløst av covid-19 etter å ha tilbrakt flere uker på sykehus.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Erkebiskop *Aldo Giordano* (1954-2021) *2013 

## Verker
* med F. Tomatis: *Cristianesimo ed Europa. La sfida della mondialità*, Rom: Città Nuova, 1993, ISBN 8831132490
* *Un'altra Europa è possibile. Ideali cristiani e prospettive per il vecchio continente*, Cinisello Balsamo: San Paolo, 2013, ISBN 9788821579844

## Referanser